Diari Oficial de la Generalitat Valenciana


Sumari del DOGV 9399, del 05-08-2022 (2022/6950)

RESOLUCIÓ de 18 de juliol de 2022, de la Presidència de la Generalitat, per la qual es modifica el sistema de provisió dels llocs d'òrgan de suport a la Junta de govern local, director o directora de l'assessoria jurídica i interventor o interventora generals municipals de l'Ajuntament de Torrevieja.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/6950


Data del document
:   18-07-2022

Organisme emissor
:   Presidència de la Generalitat

Tipus de document
:   Resolució

Descriptors 

:   * concurs administratiu

RESOLUCIÓ de 18 de juliol de 2022, de la Presidència de la Generalitat, per la qual es modifica el sistema de provisió dels llocs d'òrgan de suport a la Junta de govern local, director o directora de l'assessoria jurídica i interventor o interventora generals municipals de l'Ajuntament de Torrevieja. [2022/6950]  
La Junta de govern local de l'Ajuntament de Torrevieja, en sessió extraordinària i urgent celebrada el 14 de juny de 2022 va adoptar l'acord d'aprovar la modificació de la relació de llocs de treball d'aquest ajuntament en el sentiu de proposar l'accés per lliure designació com a sistema de provisió dels llocs d'òrgan de suport a la Junta de govern local, director o directora de l'assessoria jurídica i interventor o interventora generals municipals de l'Ajuntament de Torrevieja. Cal assenyalar que en l'actualitat, els tres llocs manquen de titular i estan proveïts temporalment pel sistema de comissió de serveis.  
  
L'Ajuntament de Torrevieja certifica en data 17 de juny de 2022 haver realitzat el tràmit d'audiència als interessats en aquest procediment. L'acord de data 14 de juny de 2022 abans citat és objecte d'informació pública en el Butlletí Oficial de la Província d'Alacant número 114 de 16 de juny de 2022.  
En l'acord de 14 de juny de 2022 es deixa sense efecte l'acord adoptat en la Junta de govern local de 13 de maig de 2022 en el qual es pretenia acordar el canvi de provisió de set llocs, i una vegada rebuts informes del ministeri amb competències en matèria de funció pública i de la Direcció General d'Estabilitat Pressupostària i Gestió Financera Territorial, la proposta del canvi de provisió dels llocs es limita als tres descrits anteriorment.  
L'apartat 6 de l'article 92 bis de la Llei 7/1985, de 2 d'abril, en la seua redacció donada per Llei 27/2013, de 27 de desembre, de racionalització i sostenibilitat de l'administració local així com l'article 27 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional disposa que els llocs de treball reservats a funcionaris d'administració local amb habilitació de caràcter nacional es proveiran per concurs de mèrits, que serà el sistema normal de provisió. Excepcionalment, els llocs de treball reservats a funcionaris d'administració local amb habilitació de caràcter nacional podran cobrir-se pel sistema de lliure designació,entre funcionaris de la subescala i categoria corresponent, en els supòsits previstos en l'article 92 bis de la Llei 7/1985, de 2 d'abril, reguladora de les bases de règim local  
  
L'article 45.2 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, disposa que l'opció pel sistema de lliure designació requereix la modificació prèvia en tal sentit de la corresponent relació de llocs de treball, i comunicació a l'òrgan competent de la comunitat autònoma a l'efecte de classificació del sistema de provisió.  
  
La disposició final primera del Reial decret 128/2018, de 16 de març disposa que les modificacions en la classificació o forma de provisió dels llocs efectuats a l'empara d'aquest Reial decret no afectaran els destins dels qui els vingueren exercint amb caràcter definitiu.  
  
L'article 38.1 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, estableix que les entitats locals que, de conformitat amb la normativa bàsica estatal, puguen tindre, en les seues plantilles i relacions de llocs de treball, llocs reservats per a la seua provisió pel sistema de lliure designació podran sol·licitar al departament del Consell competent en matèria d'administració local la classificació d'aquest per a la seua provisió per aquest sistema.  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 38 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'administració de la Generalitat (DOGV 21.02.2022), resolc:  
  
  
Primer  
Modificar el sistema de provisió dels llocs d'òrgan de suport a la Junta de govern local, director o directora de l'assessoria jurídica de l'Ajuntament de Torrevieja, actualment establit per concurs, al sistema de lliure designació entre personal funcionari d'administració local amb habilitació de caràcter nacional pertanyent a la subescala de secretaria, categoria superior.  
  
Segon  
Modificar el sistema de provisió del lloc d'interventor o interventora generals municipals, actualment establit per concurs, al sistema de provisió de lliure designació entre personal funcionari d'administració local amb habilitació de caràcter nacional pertanyent a la subescala d'intervenció tresoreria, categoria superior.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultanejar el recurs contenciós administratiu i el potestatiu de reposició.  
  
c) En cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 18 de juliol de 2022.- El president de la Generalitat, p. d. (R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.